[{"text_idx": "#000000", "text": "Kolektoj, diskutoj, pli bonaj kanaloj, novaj piktogramoj kaj pli!"}, {"text_idx": "#000001", "text": "Eble vi rimarkis pri kelkaj novaj ecoj, kiuj aperis en Tubaro dum la pasintaj monatoj. Ni ankau\u0306 j\u0302us als\u0302utis novan, sufic\u0302e grandan g\u0302isdatigon, do ni pensas, ke estas bona okazo por prezenti c\u0302iujn novajn eblojn nun. Sen perdi pli da tempo, jen la plej gravaj:"}, {"text_idx": "#000002", "text": "Kolektu interesajn filmojn kaj kanalojn!"}, {"text_idx": "#000003", "text": "Se vi konsideras kelkajn filmojn interesa, kaj s\u0302atus iel listigi ilin kune por poste reveni al ili au\u0306 eble kunhavigi ilin kun viaj amikoj, la nova eblo nome Kolektoj estas por vi! Por \u201ckolekti\u201d filmon, simple s\u0302atu g\u0302in au\u0306 klaku sur la novan butonon \u201cSpekti poste\u201c."}, {"text_idx": "#000004", "text": "Eblas ankau\u0306 kolekti kanalojn. Por kolekti iun kanalon, simple vizitu g\u0302ian pag\u0302on kaj klaku sur la butonon \u201cKolekti\u201c."}, {"text_idx": "#000005", "text": "Por aliri viajn kolektitajn filmojn au\u0306 kanalojn, uzu la novan sitelo-butoneton c\u0302e la supra breto. Pli da detaloj troveblas c\u0302e tubaro.aperu.net/kolektoj."}, {"text_idx": "#000006", "text": "Pli alireblaj diskutoj por diskutemuloj"}, {"text_idx": "#000007", "text": "G\u0302is nun, la sola maniero por aliri lastajn komentojn en Tubaro estis ordigi filmojn lau\u0306 lasta komento. Por ebligi pli facilan aliron, ni aldonis la sekcion \u201cDiskutoj\u201d paralele al la jamaj \u201cFilmoj\u201d kaj \u201cKanaloj\u201c. La antau\u0306a maniero dau\u0306re ekzistass, tamen en kelkaj kazoj la nova maniero estas pli komforta."}, {"text_idx": "#000008", "text": "Kompreneble, por tiuj kiuj ne s\u0302atas diskutojn c\u0302e Tubaro, dau\u0306re eblas malebligi kaj kas\u0302i c\u0302iujn diskuto-rilatajn ecojn de Tubaro per simpla s\u0302altilo c\u0302e la agordomenuo, nome \u201cSen diskutoj\u201c. La agordomenuo c\u0302iam trovig\u0302as supre, c\u0302e la c\u0302efa breto."}, {"text_idx": "#000009", "text": "Por eviti kelkajn komplikaj\u0302ojn rilate al uzokondic\u0302oj de YouTube, ni decidis fari tiun renomon. Alikaze, g\u0302enroj estas ekzakte tio, kio kategorioj estis! Se iu filmo havas g\u0302enrojn specifite por g\u0302i, ili aperas je g\u0302ia pag\u0302o, kaj vi dau\u0306re povas proponi g\u0302enrojn por filmoj, por helpi aliajn trovi filmojn pli facile. Cetere, nun tiuj g\u0302enro-indikiloj estas alklakeblaj, do vi povos facile trovi aliajn filmojn kun la samaj g\u0302enroj."}, {"text_idx": "#000010", "text": "Aldone al filmoj, kanaloj ankau\u0306 povas havi g\u0302enro-indikilon nun. Legu pli..."}, {"text_idx": "#000011", "text": "Pli utilaj kanaloj, nun kun g\u0302enroj"}, {"text_idx": "#000012", "text": "Kanaloj nun indikas la plej oftajn g\u0302enrojn de sia enhavo. Do ekzemple, kanalo, kiu sufic\u0302e ofte afis\u0302as filmojn, kiuj temas pri scienco, havas piktogramon c\u0302e ties nomo, kiu indikas tiun temon en la kanalo. Por la kanaloj, kiuj havas miksajn g\u0302enrojn, aperas piktogramo kiu indikas miksan enhavon."}, {"text_idx": "#000013", "text": "Indas mencii, ke la g\u0302ustaj g\u0302enroj por multaj kanaloj ankorau\u0306 ne estas indikataj. Tio plibonig\u0302os iom post iom, dum ni elektas g\u0302ustajn g\u0302enrojn por pli kaj pli da filmoj. Vi certe povas helpi nin pri tio per proponi g\u0302enrojn c\u0302e la pag\u0302o de c\u0302iu filmo, kiun vi spektas."}, {"text_idx": "#000014", "text": "C\u0302e la listo de kanaloj ankau\u0306 aperas nova ilo por filtri kanalojn lau\u0306 g\u0302enro, g\u0302uste kiel c\u0302e la listo por filmoj. Tio pli faciligas trovi kanalojn kun specifa temo au\u0306 formo, ekzemple podkastojn au\u0306 kanalojn pri ludado."}, {"text_idx": "#000015", "text": "Aldone al tio, c\u0302e la propra pag\u0302o de c\u0302iu kanalo ankau\u0306 estas indikata la plej oftaj g\u0302enroj de g\u0302ia enhavo. G\u0302uste kiel por filmoj, ili estas alklakeblaj, do eblas facile trovi similajn kanalojn al la kanalo, kies pag\u0302on vi rigardas."}, {"text_idx": "#000016", "text": "Novaj piktogramoj: bonvenigu Tabler Icons!"}, {"text_idx": "#000017", "text": "Eble vi jam rimarkis, ke la piktogramoj en Tubaro lastatempe iom s\u0302ang\u0302is sian aspekton. Tio estas, c\u0302ar ni decidis migri el uzi la faman fontawesome al tabler-icons. Tabler Icons estas nova, mojosa kaj libera piktogramaro por retpag\u0302oj. Ili havas puran aspekton kaj tau\u0306gas por la aspekto de Tubaro. Ni s\u0302atas sendi niajn dankojn de c\u0302i tie al la kreinto Pawe\u0142 Kuna por akcepti niajn petojn por krei kaj aldoni kelkajn piktogramojn al la aro."}, {"text_idx": "#000018", "text": "Nuntempe, nur Tubaro uzas la novan piktogramaron. Sed finfine c\u0302iuj venontaj versioj de Brile kaj do la venontaj projektoj de Aperu.net uzos Tabler Icons."}, {"text_idx": "#000020", "text": "iom da re-arang\u0302oj c\u0302e la videopag\u0302oj kaj kanalopag\u0302oj, kiuj espereble plibonigas ilin aspekte kaj utile\nforsendeblaj sciigo-mesag\u0302oj, por ebli kas\u0302i la sciigojn, kiujn vi jam legis kaj ne volas c\u0302iam vidi\netaj alg\u0302ustigoj pri la g\u0302enerala aspekto, kiel liniodikecoj, koloroj ktp."}, {"text_idx": "#000021", "text": "Ni ankau\u0306 s\u0302ang\u0302is la sciigon pri kuketoj por pli bone klarigi al uzantoj, kion ni faras per kuketoj kaj por pli bone observi la leg\u0302ojn rilate al kuketoj (c\u0302efe la Eu\u0306ropajn leg\u0302ojn, la plej strikta leg\u0302aro tiurilate en la mondo)"}, {"text_idx": "#000022", "text": "Espereble c\u0302i tiu g\u0302isdatigo plac\u0302os al vi. Sendu al ni komentojn sube, kion vi pensas pri g\u0302i \ud83d\ude42"}, {"text_idx": "#000023", "text": "Bonvolu atenti pri la jenaj punktoj:"}, {"text_idx": "#000024", "text": "Via komento publikig\u0302os tuje, senkontrole. Bonvolu ne enmeti personajn informojn.\nSe vi intencas komuniki kun la au\u0306toro, komentu ankau\u0306 c\u0302e la oficiala pag\u0302o de la filmo.\nMalrespektaj au\u0306 insultaj komentoj povas esti forigitaj au\u0306 redaktitaj de administrantoj."}, {"text_idx": "#000025", "text": "En la maro nag\u0302as ..."}, {"text_idx": "#000027", "text": "Se vi estas administranto, ensalutu per viaj informaj\u0302oj."}, {"text_idx": "#000028", "text": "por konservi viajn agordojn. Tamen, se vi ne bezonas konservi agordojn, vi povas elekti ne ricevi ilin."}, {"text_idx": "#000029", "text": "Kuketoj por konservi viajn agordojn"}]